અંદર પ્રવેશતી વખતે ઇ. ઝાલાની નજર હોટેલ અને આસપાસના વાતાવરણ પર ફરી રહી હતી. છાપરાની બહાર એક જૂનું લાકડાનું ટેબલ હતું અને પતરાની ખુરશી. એના પર એક લઘર-વઘર કપડાંધારી માણસ માલિકનો રૂઆબ પહેરીને બેઠો હતો. અંદર ચારેક ટેબલો હતાં. એમાં એક સરદારજી અને યુવાન છોકરો બેઠા હતા. કદાચ બહાર ઊભેલી ટ્રકનો ડ્રાઇવર અને ક્લીનર જ હતા. બીજા કોઈ ગ્રાહકો હતા નહીં. અંદર એક સો ચાલીસ વોલ્ટનો એક બલ્બ એના ગજા મુજબનું અજવાળું પાથરી રહ્યા હતો અને બહાર એક વ્હાઇટ અને એક રેડટ્યૂબલાઇટ ચાલુ હતી. એ સિવાય આસપાસ સમખાવા પૂરતું યે અજવાળું નહોતું. ચારે તરફ ગાઢ અંધકાર